SPRÁVA ZO ZAHRANIČNEJ PRACOVNEJ CESTY č.   / 2016

1.  Účastníci ZPC:
•	Ľubomír Bilský, Ing., Sekcia podpory vedy, riaditeľ sekcie, anglický jazyk

2.  Zahraničná pracovná cesta:
Štát, mesto, názov prijímajúcej organizácie: 
USA, New York, 27.4.2016 – 29.4.2016, New York Academy of Medicine NYAM 
Účel ZPC:
Účelom zahraničnej pracovnej cesty bola účasť na zasadnutí Programového výboru 18. ročníka medzinárodnej konferencie o sivej lietratúre GL 18 - Leveraging Diversity in Grey Literature organizovanej združením GreyNet International. CVTI SR je plným členom GreyNet International od r. 2012 a v roku 2013 hostilo 15. ročník konferencie GL 15 – The Grey Audit: A Field Assessment in Grey Literature v Bratislave.
V rámci ZPC bola tiež zrealizovaná návšteva New York Hall of Science v súvislosti s budovaním a prevádzkou Zážitkového centra vedy Aurélium v Bratislave.

Spôsob financovania:
•	Bežné prostriedky CVTI SR 

3.  Rámcový program pobytu:
•	27.4.2016: prílet do New Yorku
•	28.4.2016: návšteva New York Hall of Science
•	29.4.2016: zasadnutie Programového výboru medzinárodnej konferencie o sivej literatúre GL 18
Navštívené zahraničné organizácie: 
New York Hall of Science, 47-01 111th St., Corona, NY, 11368
New York Academy of Medicine, NYAM, 1216 Fifth Avenue, New York, USA

4.  Stručný priebeh rokovaní, resp.  študijného pobytu:
28.4.2016 Návšteva New York Hall of Science
New York Hall of Science (NYSCI) predstavuje viac ako 450 vedeckých „hands-on“ exponátov a demonštrácií vysvetľujúcich základné princípy vedy, techniky, strojárskych technológií a matematiky. V rámci NYSCI je pravidelne organizovaných množstvo podujatí, workshopov a participatívnych aktivít. NYSCI obsahuje aj múzeum, vedecké ihrisko, minigolf v raketovom parku a 3D kino. Otváracie hodiny NYSCI sú PO-PIA 9:30-17:00, SO-NE 10:00 – 18:00. Základné vstupné pre dospelého je 15 USD, all inclusive vstupné (múzeum, vedecké ihrisko, minigolf, 3D kino) 29 USD.

29.4.2016 Zasadnutie Programového výboru konferencie GL 18
1. Privítanie a úvod Dominic Farace, Grey Literature Network Service, GreyNet 
2. Zmeny v programe a update konferencie
Informácia o zmenách v Programovom výbore konferencie.
Podaných bolo 20 návrhov príspevkov od 49 autorov/spoluautorov z 24 inštitúcií z 11 krajín.
New York Academy of Medicine bude pri príležitosti konferencie organizovať 1. Medzinárodný týždeň sivej literatúry v dňoch 28. novembra – 1. decembra 2016. 
Informácia o kanáloch na sociálnych sieťach, sprievodných workshopoch a podujatiach.
3. Výber a zoradenie príspevkov, organizácia a názvy sekcií 
Poradie abstraktov bolo určené na základe bodov z Evaluation forms zaslaných jednotlivými členmi Programového výboru. 16 z 20-ich zaslaných abstraktov bolo zaradených do jednej zo štyroch sekcií. Zvyšné štyri boli zaradené do Posterovej sekcie. V rámci tohot ročníka konferencie bude okrem Plenárnej a Posterovej sekcie aj Panelová sekcia s pozvanými rečníkmi. 
4. Privítanie, otvárací príhovor, hlavný príspevok, moderátori dňa
Privítací a otvárací príhovor budú zabezpečené čelnými predstaviteľmi hosťujúcej organizácie – New York Academy of Medicine. Na vrhnutí boli aj moderátori jednotlivých dní.
5. Program a časový rozvrh konferencie
Bol zostavený podrobný program konferencie, členený do Úvodných príhovorov, štyroch Plenárnych sekcií, Panelovej sekcie a Posterovej sekcie. Konkrétne časy ešte môžu byť mierne upravené.
6. Logistika, GreyNet Award Dinner, Exkurzie
Odporučené hotely budú uverejnené na stránke konferencie.
GreyNet Award Dinner sa bude konať v nedeľu, 27. novembra 2016 so začiatkom o 18:00. Miesto bude určené dodatočne (Manhattan). Počas konferencie budú zorganizované prehliadky (exkurzie) New York Academy of Medicine počas oboch konferenčných dní pre max. 20 účastníkov. Realizovaná bola prehliadka priestorov New York Academy of Medicine, v ktorých bude konferencia prebiehať.
7. Záverečná diskusia a určenie ďalších krokov
Dominic Farace bude informovať autorov a spoluautorov o umiestnení ich príspevkov v rámci programu konferencie. V rámci registrácie na GL18 bude zavedená 20% zľava z konferenčného poplatku pre účastníkov z New York Academy of Medicine.

5.  Odporúčané závery:
Naďalej sa aktívne podieľať na organizácii konferencie GL 18 – Leveraging Diversity in Grey Literature a v prípade možnosti zabezpečiť účasť zástupcov CVTI SR na konferencii v dňoch 28.-29.11.2016 v New Yorku.  Zvážiť možnosť organizácie ďalšieho ročníka konferencie (GL 19) v Bratislave. 
Vyhodnotiť možnosti aplikácie niektorých princípov fungovania, ako aj samotných vedeckých exponátov New York Hall of Science v podmienkach slovenského Zážitkového centra vedy Aurelium. Hľadať inšpirácie  a rozvíjať spoluprácu s Centrami vedy v zahraničí. 

6.   Prehľad prinesenej dokumentácie a miesto jej uloženia
Programová dokumentácia konferencie GL 18 - Leveraging Diversity in Grey Literature.
Fotodokumentácia exponátov New York Hall of Science.

7.   Osobitne vyhodnotený očakávaný prínos ZPC
Upevnenie pozície Slovenska (prostredníctvom CVTI SR) v rámci štruktúr prestížnej celosvetovej iniciatívy zameranej na problematiku sivej literatúry. Možnosť hosťovania budúceho ročníka konferencie GL 19 v Bratislave.

8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.

Správu vypracoval	Ing. Ľubomír Bilský			                 .......................................

Dátum: 13.5.2016
								
Správu schválil:  prof. RNDr. Ján TURŇA, CSc., generálny riaditeľ  ......................................